# **ÅRSBERETNING 2019**

**Styret** har bestått av (valgt for aug2019-aug2021):

Mona Høysæter Fenstad (leder)

Siw Leiknes Ernstsen (kasserer)

Kristin Gjerde Hagen (nettansvarlig)

Silje Helland Kaada (strategiplan)

 Lise Sofie Haug Nissen-Meyer (fagstyrerepresentant)

Ingvild Hausberg Sørvold

Christian Erstad (YLF)

Helene Nordbø (vara YLF)

Barbora Dybvik (vara)

**Valgkomiteen** har bestått av (valgt for 2020-2021):

 Gunn Kristoffersen

Tor Hervig

Eli Taraldsrud

Marthe Hvalrygg (vara)

**Spesialitetskomiteen** har bestått av:

 Anne Dorthea Bjerkenes Rø (leder)

Gunn Kristoffersen (nestleder)

 Marte Hvalryg

Stina Theres Hauglann (YlF-medlem)

Tatjana Sundic *(vara)*

Christine Torsvik Steinsvåg *(vara)*

**Medlemmar av Transfusjonstjenestens kvalitetsråd (HDir) (2016 – 2020):**

Anne Dorthea Rø, leder, St. Olavs Hospital

Oddny Remlo, Nordlandssykehuset

Gunn Kristoffersen, Stavanger universitetssykehus

Bjørg Kari Bolstad, Sykehuset Østfold

Abid Hussain Llohn, Akershus universitetssykehus

Anders Holtan, OUS

Anne-Marte Bakken Kran, OUS

Geir Hetland, overlege, professor, OUS

Jens Kronborg, Sykehuset Innlandet

**Faglandsrådsrepresentant**

Lise Sofie Haug Nissen-Meyer

**Koordinator for Nordiske møter i transfusjonsmedisin:**

Barbora Dybvik

 Lise Sofie Haug Nissen-Meyer (vara)

**NFITs kontaktperson i The International Society of Blood Transfusion (ISBT)**

Lise Sofie Haug Nissen-Meyer

**Revisor:** Tom-Morten Myrdahl (statsautorisert revisor)

**Styret i NFITs vitenskapelige fond**:

Einar K. Kristoffersen (leder)

Magne Børset

Bjørn Skogen

**Redaksjonskomite for nettundervisningen i immunologi og transfusjonsmedisin:**

 Rullerende ansvar:

Høst 2019: Eli Taraldsrud (leder), Ivo Nentwich, Anna Maria Parente Ribes (OUS - Ullevål/Rikshospitalet) og Kerstin Viveka Agneta Stiller (Kristiansand)

 Vår og Høst 2020: OUS og Lillehammer (Christian Erstad)

 Vår 2021: OUS - Ullevål/Rikshospitalet

 Høst 2021: OUS - Ullevål/Rikshospitalet og Stavanger

 Kristin Gjerde Hagen, (styrets representant)

**Norges representant i European Blood Alliance (EBA)**

Kristin Gjerde Hagen (Nasjonal representant og kontakt for Helse Vest) Regionale representanter:

Geir Hetland (HSØ)

Mona H Fenstad (Helse Midt)

Ingvild Hausberg Sørvoll (Helse Nord)

**The European Union of Medical Specialist (UEMS)**

Hvert land i EU/EØS kan sende 2 delegater til seksjon Laboratory medicine and Biopathology. Fra Norge er Medisinsk biokjemi representert ved Maria Averina (UNN-Tromsø), og NFIT ved Christian Erstad, Lillehammer

**NFITs arbeidsgruppe for «Patient Blood Manangement» (PBM)**

 Aurora Espinosa (leder)

Astrid Aandahl

Jens Kronborg

Gunn Kristoffersen

Mirjana Arsenovic

Tatjana Sundic

Torunn Oveland Apelseth

Tor Hervig

Barbora Dybvik

**Arbeidsgrupper i forbindelse med etablering av obligatorisk etterutdanning for leger med spesialistgodkjenning (Dnlf)**

 Aurora Espinosa (spilt inn av styret)

 Einar Kristoffersen (spilt inn av styret)

**NFITs representant i Legeforeningens spesialitetsråd (nå nedlagt, men mulig gjenopstått som partssamensatt organ)**

 Einar K. Kristoffersen (spilt inn av styret)

## Sammensetning av NFITs medlemsmasse

Norsk forening for immunologi og transfusjonsmedisin er en fagmedisinsk forening i Legeforeningen.

*Antall medlemmer*

Per 21.1.2020 hadde NFIT 105 medlemmer (109 i fjor). Foreningen er registrert med 65 spesialistgodkjenninger.

Detaljerte statistiske opplysninger om medlemsmassen fins på NFITs nettsider:

<http://legeforeningen.no/Emner/Andre-emner/Legestatistikk/Medlemsstatistikk/Fagmedisinske-foreninger/>

## Kontingent

Kontingenten for 2019 var kr 400,- .

## Stiftelsen NFITs vitenskapelige fond

I samråd med innstilling fra styret i NFITs vitenskapelige fond vedtok NFITs årsmøte 2018 en styrt avvikling av fondet. Fondets midler skulle frigjøres for faglige aktiviteter for NFITs medlemmer etter søknad. Midlene skulle fordeles over 5-10 år og styret i NFIT skal bestemme tildeling. Etter innstilling fra fondets styre vedtok NFITs styre i 2019 at årsmøtevedtaket gjennomføres ved at utbetalingen over tre år skjer direkte fra fondet.

Styret bidro i år med NOK 50 000, slik at man hadde inntil 300 000 kr til utdeling. Frist for søknad ble satt til 15.september 2019. Styret har ansvar for tildelingen, men da noen av styremedlemmene selv var søkere eller i permisjon, bestod tildelingskomiteen av Mona Høysæter Fenstad, Siw Leiknes Ernstsen, Ingvild Hausberg og Barbora Dybvik.

Ut fra disse tildelingskriteriene i fondet ble det fordelt støtte til nedenstående prosjekter:

* Ingvild Lægreid: Exploration of signal transduction events in antigen-spesific immune cells associated with platelet alloimmunization in pregnancy: NOK 40 000
* Hristina Andreeva: Evaluering av NK-celler funksjon hos alloimmuniserte gravide HPA-1bb kvinner - pilot studie: NOK 20 000
* Kristin Gjerde Hagen: Effekt av probiotika på anti-A og anti-B titer hos personer med blodtype 0: NOK 100 000
* Cigdem Akalin Akkøk: Transfusjonsassosiert immunmodulering (TRIM): NOK 15 000
* Tor Hervig: Persontilpasset transfusjonsmedisin: NOK 75 000

I tillegg tildeles 50 000,- til prosjektet «Transfusjonsassosiert immunmodulering (TRIM)» ledet av Cigdem Akalin Akkøk fra NFITs styre.

Mottakere forplikter seg til skriftlig og muntlig rapport for årsmøtet etter 2 år.

## Styrets aktivitet

Styret har siden årsmøtet avholdt ett styreseminar og 4 telefonmøter. Styret har lagt vekt på tiltak for å styrke det faglige samarbeidet i foreningen. Dette skjer gjennom de utvalg og arbeidsgrupper som foreningen deltar i, arbeid med strategiplan og årsmøtet med årsmøtekonferansen.

### Årsmøtet og årskonferansen

Årsmøtet og årsmøtemiddagen blir avholdt på ettermiddagen og kvelden 16. mars 2020, på Scandic Rica Nidelven hotell i Trondheim. Årsmøtekonferansen holdes på Laboratoriesenteret St. Olavs hospital 17. mars 2020.

### Nordisk overlegemøte

Barbora Dybvik fikk i oppdrag av styret å planlegge nordisk legemøte, som avholdes i Lillehammer 3.-4. september 2020. Da Barbora går ut i permisjon fra 03.03.2020, overtar Lise Sofie N Mayer fra styret og lokallaget i Lillehammer hovedansvar for gjennomføring av møtet. Utdypende informasjon om møtet finnes på foreningens nettsider.

### Regnskap og budsjett

Revidert regnskap for 2019 er ferdigstilt, sendes ut sammen årsberetningen og vil bli presentert på årsmøtet 16.03.20. Forslag til budsjett for 2020 legges frem for årsmøtet for innspill, endelig behandling av dette vil skje i styret.

### NFITs nettside

Kristin Gjerde Hagen har hatt ansvar for drift av nettsidene.

### Nettundervisningen

Styret har godtatt revidert avtale med OUS omkring nettundervisningen. Tidligere har administrasjon av nettundervisningen for spesialiteten vært stipulert til en 20% stilling.
I revidert avtale ønsker OUS å øke til 30% stilling. OUS ville etter forespørsel fra styret ikke spesifisere ressursbruk til nettundervisningen som grunnlag for 30% stilling. Styret tok dette til etterretning. Hvis saken skal forfølges videre må dette skje etter initiativ fra de helseforetak som betaler for ordningen.

Ansvar for undervisningen er rullerende mellom avdelingene i NFIT; Høst 2019: OUS (Ullevål/Rikshospitalet) og Kristiansand; vår og høst 2020: OUS (Ullevål/Rikshospitalet) og Lillehammer; vår 2021: OUS (Ullevål/Rikshospitalet), høst 2021 OUS (Ullevål/Rikshospitalet) og Stavanger. Nettundervisningskomiteen sitt arbeid er å sette opp program for nettundervisningen, innlede kontakt med foredragsholdere og sette OUS/nettundervisningen(sekretariatet) i kontakt med disse. Sekretariatet tar seg av videre kontakt med foredragsholder, utsending av påminnelse, mottak av og tilrettelegging av presentasjonsfil på nettsiden, utsending av innkalling til nettundervisning, samt håndtere avlysninger og ombookinger. Etter at foredraget er holdt legges også presentasjonsfilen ut på nettsiden med lydfil fra nettundervisningen tilknyttet.
Dette i samsvar med samarbeidsavtale og mandat, som finnes på NFITs nettsider:

<https://www.legeforeningen.no/foreningsledd/fagmed/norsk-forening-for-immunologi-og-transfusjonsmedisin/fag/nettundervisning-immunologi-og-transfusjonsmedisin/>

### ISBT 2023

Lise-Sofie N Meyer har promotert Oslo som vertsby og fagmiljøet i Norge etter innspill fra styret og medlemmene.

### Strategiplan

Silje Kaada har gjort et flott grunnarbeid med utarbeidelse av strategiplan etter innspill fra årsmøtedeltagerne i 2019 etter fagspesifikke innspill fra styret har strategiplenen blitt sendt ut på høring til de aktive medlemmene, og det bes om innspill i form av konkrete tekstforslag. Tor Hervig og Hans-Erik Heier hjulpet til med å lage en god historisk innledning.

### Vedtekter

Christian Erstad har utarbeidet sak til årsmøtet angående endringer i vedtekter. Dette etter innspill fra forrige årsmøte. Hensikten har vært samkjøring med siste utgave av DnLfs lover.

### Legeforeningens laboratoriemedisinske samarbeidsutvalg (LLS)

LLS har fortsatt hatt fokus på laboratoriekodeverket.

Det har vært møte i HDir om nye genetikk-koder. Det er ennå ikke avgjort hvordan disse vil se ut. Det jobbes fra fagmiljøene for at takstkodene skal kunne kobles direkte til enten output fra maskin/software eller direkte til koden som har svaret til rekvirent knyttet til seg. Referat fra møtet i HDir nevner spesielt forslag fra Karin Toska, medisinsk biokjemi, med overordnet svarkode som har nulltakst og underordnet metode-kode som har takst, noe som deltagerne var positive til. Forslag til ny e-helselov og endringer i forskrift om IKT-standarder i helse- og omsorgstjenesten har også vært behandlet i LLS.

### Faglandsrådet

Representant skulle ha vært valgt på årsmøtet 2019. Informasjon om dette kom ikke fra Legeforeningen før etter årsmøtet var avholdt. Styret instilte derfor Lise Sofie N Meyer som vår representant i toårsperioden med Mona H Fenstad som vara. Representant til fagrådet skal samkjøre alle utspill med NFIT-styret.

### Høringer

Helse- og omsorgsdepartementet har sendt på høring forslag til ny e-helselov og endringer i forskrift om IKT-standarder i helse- og omsorgstjenesten. Departementet foreslår i første rekke endringer de skriver er nødvendige for å sikre raskere innføring av viktige nasjonale e-helsetiltak, herunder tydeligere nasjonal koordinering, sektorinvolvering og styring. NFIT har gitt høringsuttalelse til sentralsyret i samarbeid med LLS.

NOKLUS har sendt på høring andre runde med anbefalinger for anbefalte analyser i primærhelsetjenesten. Disse anbefalingene er en del av Noklus sitt arbeid med å kvalitetssikre rett rekvirering av laboratorietjenester. Styret ved Helse-Vest har gitt tilbakemelding til analysepakke for oppfølging av MGUS i primærhelsetjenesten.

### Utsendelse

Årsberetningen sendes ut i forkant av årsmøtet. Ev. feil eller endringsforslag bør meldes styret senest på årsmøtet.

Vennlig hilsen

NFIT-styret v/

Mona Høysæter Fenstad

Styreleder, NFIT